หลังจากทานยาคุมฉุกเฉินไป 5 วัน มีเลือดออกเยอะพอๆกับเป็นประจำเดือนแบบปกติที่เป็น ถ้าเกิดจากผลข้างเคียงของยา เลือดไม่น่าจะเยอะแบบนี้ใช่มั้ยคะ เพราะประจำเดือนล่าสุดคือ 26-31สค ทานยาคุม 1กย ช่วงเช้าๆ ตามตารางประจำเดือนถัดไปจะมาวันที่ 24-28 กย อยากทราบว่าเลือดที่ออกเยอะๆตอนนี้ จะมีผลทำให้ประจำเดือนครั้งถัดไป มาช้ากว่าปกติมั้ยคะ และถ้ามาช้าเกิน 1 สัปดาห์ ต้องเช็คการตั้งครรภ์มั้ยคะ
สวัสดีค่ะ หากประจำเดือนมาวันที่ 26 ส.ค.แล้วได้มีเพศสัมพันธ์ในวันที่ 1 ก.ย. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้ว อาจไม่จำเป็นต้องทานยาคุมฉุกเฉินก็ได้หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ดังนั้น เลือดที่ออกหลังจากทานยาคุมฉุกเฉินไป 5 วัน จึงน่าจะเกิดจากผลข้างเคียงของยาได้ ไม่ใช่ประจำเดือน เนื่องจากไม่ใช่ช่วงวันที่ที่ประจำเดือนควรจะมาส่วนประจำเดือนในรอบถัดไปนั้น อาจมาช้ากว่าปกติได้ค่ะ ส่วนการจะตรวจหาการตั้งครรภ์นั้น ขึ้นอยู่กับว่ากังวลหรือไม่ หากกังวล ก็ควรตรวจดูเมื่อประจำเดือนมาช้ากว่ากำหนดเดิมค่ะ แต่อย่างที่ได้กล่าวไปว่าโอกาสในการตั้งครรภ์นั้นมีน้อยมากมากค่ะ